
Loopbane en vakkeuses
Kwartaal 3: Week 1-4


[image: Teenactive-logo]Geagte Lewensoriëntering Onderwysers,
Hierdie Lesplan dek die volgende onderwerpe soos per die GRAAD 9 2023-2023 ATP:
Loopbaan- en vakkeuses: 
• Vakke in graad 10, 11 en 12.
• Loopbane wat met verskillende vakke verband hou.
• Eienskappe met betrekking tot verskillende loopbane en vakke: sterk- en swakpunte, belangstellings en vermoëns.
• Besluitnemingsvaardighede: stappe in die keuse van vakke wat verband hou met belangstellings, vermoëns en loopbaan van belangstelling.

Hierdie lesplan bestaan uit die volgende dokumente: 
1. Lesvoorbereiding (insluitend onderwysersnota’s)
2. Les 1 - PowerPoint
3. Les 1 - Werkkaart 
4. Les 2 - PowerPoint
5. Les 2 - Werkkaart 
6. Les 2 - Werkkaart MEMO
7. Les 3 - PowerPoint
8. Les 3 - Werkkaart 
9. Les 3 - Werkkaart MEMO
10. Les 4 - PowerPoint
11. Les 4 - Werkkaart
12. Les 4 - Werkkaart MEMO
13. Inhoudsopsomming 

Les uiteensetting:

	Week 1
	Week 2
	Week 3
	Week 4

	· Loopbaan- en vakkeuses: Vakke in graad 10, 11 en 12 


	· Loopbane wat met verskillende vakke verband hou.
	· Eienskappe met betrekking tot verskillende loopbane en vakke: sterk- en swakpunte, belangstellings en vermoëns.
	· Besluitnemingsvaardighede: stappe in die keuse van vakke wat verband hou met belangstellings, vermoëns en loopbaan van belangstelling.

LESVOORBEREIDING: 
KWARTAAL 3: Weak 1 – 4
4 x 40 minute lesse

	Les
	Inhoud
	Onderrigplan
	Tyd 
	Hulpbronne
	Leerderaktiwiteite/assessering

	1
	Wêreld van werk – 
Loopbane en vakkeuses
	Inleiding 
	2 min 
	Inhoudsopsomming + Onderwysernotas
Les 1 - PowerPoint (Skyfies 1 – 2)
	Klasbespreking met leerderinsette

Om leerders vir insette te vra, sal hulle betrek en hulle kennis toets

	
	Loopbaan verkenning 
	Liggaam
	4 min
	Inhoudsopsomming + Onderwysernotas
Les 1 - PowerPoint (Skyfie 3)
Kyk: The Fantasy, The Ideal, and The Reality of Career Exploration (3 min 38 sek)
https://www.youtube.com/watch?v=d-DoNgtfNcc 
	

	
	Loopbaan vs Werk
	
	10 min
	Inhoudsopsomming + Onderwysernotas
Les 1 - PowerPoint (Skyfie 4) 
	

	
	Loopbaan bewustheid 
	
	
	Inhoudsopsomming + Onderwysernotas
Les 1 - PowerPoint (Skyfie 5)
	

	
	Vakke in graad 10 
	
	
	Inhoudsopsomming + Onderwysernotas
Les 1 - PowerPoint (Skyfies 6 – 9) 
	

	
	Toekoms gereedheid
	
	4 min
	Inhoudsopsomming + Onderwysernotas
Les 1 - PowerPoint (Skyfie 10)
Kyk: 
#Futuready: Exploring Careers (3 min 40 sek)
https://www.youtube.com/watch?v=V2345VNkAyY
	

	
	Loopbaanrigtings/ -opsies
	
	5 min
	Inhoudsopsomming + Onderwysernotas
Les 1 - PowerPoint (Skyfies 11 – 12)
	

	
	Aktiwiteit - INFORMEEL
	Aktiwiteit 
	10 min
	Inhoudsopsomming + Onderwysernotas
Les 1 - PowerPoint (Skyfies 13 – 14)
Les 1 – Werkkaart (Aktiwiteit 1 & 2)
	Leerders voltooi aktiwiteite terwyl hulle tyd het

	
	Gevolgtrekking 
	3 min
	Inhoudsopsomming + Onderwysernotas
Les 1 - PowerPoint (Skyfie 15) 
	Bespreking



	Les
	Inhoud
	Onderrigplan
	Tyd 
	Hulpbronne
	Leerderaktiwiteite/assessering

	2
	Bespreking in pare - ooreenkomste en verskille van aktiwiteite van vorige les 
	Inleiding
	8 min 
	Inhoudsopsomming + Onderwysernotas
Les 2 - PowerPoint (Skyfies 1 – 2)
Les 1 - Werkkaart
	Klasbespreking met leerderinsette

Om leerders vir insette te vra, sal hulle betrek en hulle kennis toets

	
	Kort opsomming: Gr 8-inhoud met betrekking tot vakkeuse – persoonlike sterkpunte.
	Liggaam
	5 min
	Inhoudsopsomming + Onderwysernotas
Les 2 - PowerPoint (Skyfie 3) 
	

	
	Toekomstige vakkeuse
	
	5 min
	Inhoudsopsomming + Onderwysernotas
Les 2 - PowerPoint (Skyfies 4 – 5)
[bookmark: _Hlk140142970]Career Cluster and Pathway Activity (2 min 14 sek)
https://www.youtube.com/watch?v=P2VGOxs7Vuk
Inhoudsopsomming + Onderwysernotas
	

	
	Loopbane en verskillende vakke
	
	4 min
	Inhoudsopsomming + Onderwysernotas
Les 2 - PowerPoint (Skyfie 6)
	

	
	
	
	4 min
	Inhoudsopsomming + Onderwysernotas
Les 2 - PowerPoint (Skyfie 7)
	

	
	Aktiwiteit in pare: Informeel
	Aktiwiteit:
In pare 
	12 min 
	Inhoudsopsomming + Onderwysernotas
Les 2 - PowerPoint (Skyfie 8)
Les 2 - Werkkaart (Aktiwiteit 1 & 2)
	Aktiwiteit in pare - voltooi Werkkaart met maat en bespreek.

	
	Informele Assessering
	2 min 
	Les 2 - PowerPoint (Skyfie 9)
Les 2 - Werkkaart (Aktiwiteit 3 & 4) (Huiswerk)
Les 2 - Werkkaart MEMO
	Individuele aktiwiteit













	Les
	Inhoud
	Onderrigplan
	Tyd 
	Hulpbronne
	Leerderaktiwiteite/assessering

	3
	Inleiding
	2 min
	Inhoudsopsomming + Onderwysernotas
Les 3 - PowerPoint (Skyfie 1) 
	Klasbespreking met leerderinsette

Om leerders vir insette te vra, sal hulle betrek en hulle kennis toets

	
	Graad 9 Vakkeuse 
	Liggaam
	8 min
	Inhoudsopsomming + Onderwysernotas
Les 3 - PowerPoint (Skyfie 2)
Kyk: Grade 9 Subject Choice (5 min 53 sek)
https://www.youtube.com/watch?v=6irwTuMp2Lc
	

	
	Loopbaan besluitneming 
Om jouself te ken 
Oorwegings
	
	10 min 
	Inhoudsopsomming + Onderwysernotas
Les 3 - PowerPoint (Skyfies 3 – 8)
	

	
	
	
	5 min
	Inhoudsopsomming + Onderwysernotas
Les 3 - PowerPoint (Skyfie 9)
	

	
	Vakkeuse en hoe unieke eienskappe 'n faktor is
	
	5 min 
	Inhoudsopsomming + Onderwysernotas
Les 3 - PowerPoint (Skyfies 10 - 11)
Kyk:
Grade 9 Subject Choices: (3 min 17)
https://www.youtube.com/watch?v=qfrGd5z-0Og
	

	
	Informele Assessering
	10 min
	Inhoudsopsomming + Onderwysernotas
Les 3 - PowerPoint (Skyfie 12)
Les 3 – Werkkaart (Aktiwiteit 1 & 2) (Huiswerk)
Les 3 - Werkkaart MEMO
	Eksamenoefening om die huidige begrip van werk wat gedek is, te bepaal
Individuele aktiwiteit
















	Les
	Inhoud
	Onderrigplan
	Tyd 
	Hulpbronne
	Leerderaktiwiteite/assessering

	4
	Inleiding 
	2 min
	Inhoudsopsomming + Onderwysernotas
Les 4 - PowerPoint (Skyfies 1 – 2)
	Klasbespreking met leerderinsette

Om leerders vir insette te vra, sal hulle betrek en hulle kennis toets

	
	Besluitnemingsproses
	Liggaam
	12 min
	Inhoudsopsomming + Onderwysernotas
Les 4 - PowerPoint (Skyfie 3 - 6)
Kyk: How to Choose the Right Career Path in 7 Simple Steps (4 min 05 sek)
https://www.youtube.com/watch?v=zhpcgpqWc1Q
	

	
	Stappe in die proses
	
	8 min
	Inhoudsopsomming + Onderwysernotas
Les 4 - PowerPoint (Skyfies 7 – 10) 
	

	
	Kies vir JOU
	
	3 min
	Inhoudsopsomming + Onderwysernotas
Les 4 - PowerPoint (Skyfies 11 – 12)
	

	
	Gevolgtrekking 
	5 min
	Les 4 - PowerPoint (Skyfie 13)
Les 4 – Werkkaart (Aktiwiteit 1)
Les 4 – Werkkaart (Aktiwiteit 2 & 3) (Huiswerk)
	Individuele aktiwiteit

	
	Nasien + regstelling van eksamenoefening
	Interaktiewe terugvoer
	10 min
	Leerder terugvoer en antwoorde
Les 4 - Werkkaart MEMO
	Leerderterugvoer en bespreking; eksamenoefening

Die Les 1 –  PowerPoint tot Les 4 – PowerPoint en ander dokumente dek saam die VIER lesse en bevat gedetailleerde notas vir elke skyfie wat jou (die onderwyser) deur die aktiwiteit sal lei. Gebruik die onderstaande LESVOORBEREIDING om te help met betrekking tot jou tydsraamwerk.

Die volgende aantekeninge is 'n opsomming van die VIER LESSE:

Hierdie lesse is opgestel om leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk. 

Elke Werkkaart (bv. Les 1 - Werkkaart) dien as 'n informele assessering om te bepaal of 'n leerder die konsepte wat in daardie les behandel word, verstaan.

Voordat jy hierdie module onderrig, neem tyd om na die YouTube-video’s waarna verwys word (skakels hieronder) te kyk en deur elke PowerPoint-aanbieding, Werkkaart, Werkkaart Memo en die inhoudsopsomming te gaan - om jouself deeglik voor te berei om elke les te onderrig. Die Inhoudsopsomming en die lesvoorbereiding sal gebruik word om hierdie afdeling te onderrig.

Maak as opvoeder, maak seker dat: 
· leerders weet dat die klaskamer ‘n veilige plek is en almal moet respek toon vir mekaar se 
verskille.
· jy leerders aanmoedig om 'n joernaal te hou om alle vrae neer te skryf wat hulle ongemaklik is om in
die klas te vra.
· konsepte gebruik word om jou onderrig saam te vat en jy moet altyd die leerders se begrip van die 
konsepte monitor. 
· jy diversiteit bestuur op 'n sensitiewe manier om hindernisse vir leer en onderrig, verskillende 
ouderdomsgroepe en ervarings te akkommodeer.
· jy leerders se taalvaardghede in ag neem (om alle taalvlakke van leerders te akkommodeer, is nie 
moontlik nie, die taalbevoegdheidsvlakke van leerders is te uiteenlopend, maar jy moet daarop ingestel wees dat betekenisvolle leer wel plaasvind.)

** ONDERWYSERSNOTA: Werk asseblief so deur elke les dat daar genoeg tyd aan die einde van elke les is vir leerders om die aktiwiteite in die Werkkaarte te voltooi (bv Les 1 – Werkkaart).  Dit sluit geleenthede vir informele assessering in. 
’n MEMO met antwoorde word vir elke werkkaart verskaf waar relevant.  







    Youtube:

Description automatically generated]As jy dit verkies, kan video's vooraf afgelaai word. 
Gebruik die onderstaande skakel as jy nie 'n program het om video’s van YouTube af te laai nie: https://www.ytddownloader.com/

Die https://www.ytddownloader.com/  program sny ook advertensies uit as jy nie die betaalde weergawe van YouTube het nie) [Alternatiewelik, laai die relevante video's vooraf sodat alles gereed is om voor die les begin.]

Skakels:
Les 1
The Fantasy, The Ideal, and The Reality of Career Exploration (3 min 38 sek)
https://www.youtube.com/watch?v=d-DoNgtfNcc

#Futuready: Exploring Careers (3 min 40 sek)
https://www.youtube.com/watch?v=V2345VNkAyY

Les 2
Career Cluster and Pathway Activity (2 min 14 sek)
https://www.youtube.com/watch?v=P2VGOxs7Vuk


Les 3
Grade 9 Subject Choice (5 min 53 sek)
https://www.youtube.com/watch?v=6irwTuMp2Lc

Grade 9 Subject Choices (3 min 17 sek)
https://www.youtube.com/watch?v=qfrGd5z-0Og

Les 4
How to Choose the Right Career Path in 7 Simple Steps (4 min 05 sek)
https://www.youtube.com/watch?v=zhpcgpqWc1Q



[bookmark: _Hlk119901193]Les 1
Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van Les 1 – Werkkaart vir leerders en vir jouself.
· Onderwysers kan inhoud met leerders deel om self deur te werk indien leerders aanlyn is.
· Vergewis jouself vooraf van die aktiwiteite van die les. 
· Probeer gerus die Stopwatch Timer-skakel om leerders te help om aktiwiteite binne ‘n sekere tyd te voltooi.
https://www.online-stopwatch.com/countdown-clock/full-screen/
· Kyk na die voorgestelde video’s om jou van die inhoud te vergewis:
      The Fantasy, The Ideal, and The Reality of Career Exploration 
        https://www.youtube.com/watch?v=d-DoNgtfNcc (3 min 38 sek)
      #Futuready: Exploring Careers 
       https://www.youtube.com/watch?v=V2345VNkAyY (3 min 40 sek)


Les 1 - PowerPoint 1

	Les
	Uiteensetting 
	Skyfie

Goeiemôre graad 9's en welkom terug. Vir ons eerste onderwerp hierdie kwartaal gaan ons na loopbane en vakkeuses kyk.
Dit behels die verskillende vakke wat jy in graad 10 kan neem - elke skool sal verskillende opsies beskikbaar hê. 

Ons spesifieke onderwerpe sal wees:

• Vakke in graad 10, 11 en 12.
• Loopbane wat met verskillende vakke verband hou.
• Eienskappe met betrekking tot verskillende loopbane en vakke: sterk- en swakpunte, belangstellings en vermoëns.
• Besluitnemingsvaardighede: stappe in die keuse van vakke wat verband hou met belangstellings, vermoëns en loopbaan van
  belangstelling.
	1

	
	Suid-Afrika het 'n arbeidsmag nodig wat op die behoeftes van die ekonomie en sy maatskaplike ontwikkeling reageer. Om dit te bereik moet leerders wat gemotiveerd is om hul drome en doelwitte te bereik, die loopbaanrigtings volg wat hulle van die toepaslike vaardighede en kennis sal voorsien. 

Leerders moet nie net hul loopbaanopsies nie, maar ook hul vakkeuses baie noukeurig oorweeg. Die kombinasie van vakke is belangrik vir uiteindelike loopbaankeuses en geleenthede.

As graad 9-leerder gaan jy binnekort 'n paar baie belangrike keuses moet maak – om jou vakke vir graad 10 te kies. 

Dit sal die vakke wees wat jy van graad 10 tot 12 gaan studeer en uiteindelik die Nasionale Senior Sertifikaat (NSS) daaroor skryf.
	2

	
	
Kom ons begin met 'n video wat oor loopbaanverkenning gaan:

The Fantasy, The Ideal, and The Reality of Career Exploration (3 min 38 sek)
https://www.youtube.com/watch?v=d-DoNgtfNcc 

	3

	
	
Kan iemand die verskil tussen 'n loopbaan en 'n werk onthou? 
Is hulle dieselfde? 
Wat maak hulle anders?
(gee leerders tyd om te reageer)

Loopbane versus Werk: Dit is 'n belangrike onderskeid om te tref. 

'n Loopbaan is 'n langtermyn professionele reis wat deur jou passies bepaal word. Dit is ‘n langtermyn reis waarin jy professionele doelwitte en ambisies bereik.

'n Werk is take wat verrig word om geld te verdien om basiese behoeftes te ondersteun. Dit kan 'n voltydse of deeltydse werk wees en kan korttermyn wees. Dit het spesifieke ooreengekome pligte tussen werkgewers en werknemers.
	4

	
	
Hierdie lesreeks sal fokus op die baie belangrike eerste stap in jou vakkeuse wat tot jou loopbaanveld en 'n spesifieke loopbaan sal lei. Dit sal tot langtermyn indiensneming en selfaktualisering lei.  

Jou vakkeuse is direk gekoppel aan die verskillende moontlikhede vir langtermynindiensneming en die kennis wat nodig is om in 'n loopbaanrigting te begin werk asook die moontlikheid om te vorder in daardie werk. Alhoewel jy dalk talle moontlike loopbaanrigtings kan opnoem, is daar ook duisende poste vir 'n gewillige arbeidsmag beskikbaar.  

Die keuse van die regte vakke (vir jou) sal beteken dat jy 'n verskeidenheid interessante, opwindende loopbaanopsies in verskeie industrieë beskikbaar sal hê en sodoende (hopelik) in 'n lewenslange en lonende werk kan vorder.

	5

	
	
Kom ons begin deur te kyk na verskillende vakke wat in graad 10 beskikbaar is. 

Vakke sal van skool tot skool verskil – dit is belangrik om te weet watter vakke by jou skool aangebied word en om te weet watter vakke jy dalk in graad 10 wil neem.

Daar is ook verskillende vakke wat by verskillende leerders pas, sommiges kan praktiese vakke geniet, terwyl ander dit geniet om  kreatief te wees of ongelooflike wiskundige vermoëns hê of tegnies ingestel wees. 

	6

	
	
Voorbeelde van verskillende vakke is:
· Rekeningkundige
· Landboubestuurspraktyke
· Landbouwetenskappe
· Landboutegnologie
· Besigheidstudies
· Siviele Tegnologie
· Rekenaartoepassings-tegnologie
· Verbruikerstudies
· Dansstudies
· Dramatiese Kunste
· Ekonomie
· Elektriese Tegnologie
· Ingenieursgrafika en -ontwerp
· Geografie
· Geskiedenis
· Gasvryheidstudies
· Inligtingstegnologie
· Lewenswetenskappe
· Meganiese tegnologie
· Musiek
· Fisiese Wetenskappe
· Religiestudies
· Toerisme
· Visuele Kunste
	7

	
	
Wie kan vir ons sê watter opsies ons hier by ons skool het?  

(Nota aan onderwyser: Dit sal spesifiek vir jou skool en jou leerders wees)

Lys vakke hier: xxx


	8

	
	
'n Leerder kan ook ander vakke neem wat deur ‘n eksterne assesseringsliggaam aangebied word, maar dit moet deur die Departement van Basiese Onderwys goedgekeur word. 

Eksamens kan oor hierdie vakke geskryf word, maar is nie noodwendig by elke liewe skool beskikbaar nie, en word eerder op bepaalde plekke aangebief.

Die beskikbare vakke is:
· Perdestudies
· Maritieme ekonomie
· Moderne Grieks (Tweede Addisionele Taal)
· Musiek
· Nautiese Wetenskap
· Sport- en Oefenwetenskap

	9

	
	
Jy wonder dalk waarom ons hierna kyk.

#Futuready: Verkenning van loopbane (3 min 40 sek)
https://www.youtube.com/watch?v=V2345VNkAyY

	10

	
	
Ons kan al die verskillende vakke in verskillende organiseringsvelde kategoriseer. Sommige voorbeelde is:

	Organiseringsveld:
	Vakke:

	Wetenskappe
	Rekenaartoepassingstegnologie (RTT), Inligtingstegnologie (IT), Lewenswetenskappe, Fisiese Wetenskappe, Wiskunde

	Menslike en Sosiale Studies 
	Geografie, Geskiedenis, Religiestudies, Lewensoriëntering 

	Dienste
	Verbruikerstudies, Gasvryheidstudies, Toerisme

	Besigheids-, Handel- en Bestuurstudies 
	Rekeningkunde, Besigheidstudies, Ekonomie

	Landbou en Natuurbewaring
	Landboubestuurspraktyke, Landbouwetenskappe, Landboutegnologie

	Kunste en Kultuur 
	Dansstudies, Ontwerp, Dramatiese Kunste, Musiek, Visuele Kunste

	Vervaardiging, Ingenieurswese en Tegnologie 
	Siviele Tegnologie, Elektriese Tegnologie, Meganiese Tegnologie, Ingenieursgrafika en –ontwerp



Organiseringsvelde groepeer soortgelyke loopbaanopsies saam. 

Byvoorbeeld
As jy besluit het om Fisiese Wetenskappe te neem, kan jy ook Lewenswetenskappe en Rekenaartoepassingstegnologie neem. Daar is baie studierigtings wat in die wetenskappe-veld nagestreef kan word, byvoorbeeld, medies, flebotomie, aptekerswese, fisioterapie ens. Daarenteen, kan iemand wat in die kunste belangstel, kies om Visuele Kuns, Dansstudies en Musiek te neem.

	11

	
	
Die vakke wat jy kies, sal eendag 'n impak op jou loopbaankeuse hê. 

Dit is oorweldigend om dit alles uit te vind en presies te weet wat jy vir die res van jou lewe gaan doen, maar dit is 'n belangrike besluit. 

Om jou met daardie besluit te help, gaan jy verkennende aktiwiteite doen sodat jy kan begin uitvind wie jy is en waarheen jy dalk wil gaan. 

	12

	
	
Kom ons begin met Aktiwiteit 1 op jou Les 1 – Werkkaart. Wanneer jy hierdie vrae beantwoord, dink aan jou belangstellings en passies. 
(Onderwysersnota: Gebruik hierdie stophorlosie om leerders t.o.v. tydsbeplanning te lei: https://www.online-stopwatch.com/countdown-clock/full-screen/ )

Gee leerders ‘n maksimum van 4 minute om die eerste aktiwiteit – Aktiwiteit 1 – SELFVERKENNING EN ONTDEKKING – te beantwoord. 
Die doel van hierdie aktiwiteit is om jou te help besin oor wat vir jou belangrik is, wat die eerste stap is om te verstaan waarvoor om in 'n werk of loopbaan te kyk. 

	13

	
	
Die volgende deel van jou verkenning gaan alles oor jou unieke vermoëns en belangstellings.

Weereens, vir Aktiwiteit 2 sal daar 'n stophorlosie wees sodat jy die taak binne kan voltooi. Wanneer jy op jou vaardighede besluit, dink aan wat jou maak wie jy is en al die dinge waarmee jy goed is.

https://www.online-stopwatch.com/countdown-clock/full-screen/

Gee leerders ‘n maksimum van 4 minute om die aktiwiteit – Aktiwiteit 2 – MY VAARDIGHEDE EN VERMOËNS te beantwoord.

Die doel van hierdie aktiwiteit is om jou te help besin oor wat jou uniek maak, wat jou sal help om te weet waarvoor om in 'n werk of loopbaan te kyk. 

	14

	
	
Dankie graad 9's, jy kan die Aktiwiteit 1 en 2 vir huiswerk afhandel as jy dit nog nie gedoen het nie en ons sal in ons volgende les voortgaan. 

	15










Les 2
Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van Les 2- Werkkaart vir leerders en Les 2- Werkkaart MEMO vir jouself.
· Onderwysers kan inhoud met leerders deel om self deur te werk indien leerders aanlyn is.
· Vergewis jouself vooraf van die aktiwiteite van die les. 
· Kyk na voorgestelde video’s om jouself van die inhoud te vergewis:
Career Cluster and Pathway Activity 
https://www.youtube.com/watch?v=P2VGOxs7Vuk (2 min 14 sek)
Grade 9 Subject Choice 
https://www.youtube.com/watch?v=6irwTuMp2Lc (5 min 53 sek)


Les 1 - PowerPoint 2

	Les
	Uiteensetting 
	Skyfie

Welkom terug graad 9's, haal asseblief julle boeke en Les 1 - Werkkaart van die vorige les uit. 

Kom ons begin vandag deur jou antwoorde (Aktiwiteit 1 en 2 van Les 1) met die persoon wat langs jou sit te bespreek – julle het net 'n paar minute om antwoorde te vergelyk en te kyk of julle enige ooreenkomste of verskille gehad het. 
 
	1

	
	
Miskien het jy 'n paar dinge gemeen met jou klasmaat, of jy het miskien baie dinge gemeen, miskien het jy baie min gemeen. 
Die rede hiervoor is dat ons almal met verskillende dinge goed is. En ons het almal baie verskillende dinge waarin ons belangstel. 

	2

	
	
Kom ons dink net vir 'n oomblik terug aan verlede jaar – jy het geleer van Holland se Teorie en ses verskillende persoonlikheidstipes (Graad 8, Kwartaal 2 Week 1-6 – Ses loopbaankategorieë). Vandag gaan ons daarop voortbou. 
	3

	
	Kyk vorentoe ...

VAKKEUSE

Die proses om ‘n loopbaankeuse te begin “offisieel” in graad 9 wanneer jy jou vakke moet kies. Die keuse van die stel vakke vir graad 10 is baie belangrik. 

Die vakke wat jy kies wanneer jy die Verdere Onderwys en Opleiding (VOO-fase), graad 10-12, betree, bepaal jou toekomstige loopbaanopsies. Dit is dus belangrik om goed te besin oor jou langtermyndrome en -doelwitte en dit te gebruik as riglyn vir jou vakkeuse.

Wat vir jou werk, kan vir jou vriend(in) heeltemal anders wees. Dit is 'n keuse wat uniek aan jou is.

	4

	
	
As ons Holland se Teorie (Ses loopbaankategorieë) met dit waarna ons in die vorige les gekyk het, kan ons nou ook sekere loopbaan-/persoonlikheidstipes met skoolvakke koppel.

Career Cluster and Pathway Activity (2 min 14 sek)
https://www.youtube.com/watch?v=P2VGOxs7Vuk

Loopbane en vakkeuses: 

Vakkeuses beïnvloed loopbaankeuses omdat die vaardighede en kennis wat in spesifieke vakke opgedoen word, direk op sekere beroepe van toepassing kan wees. 

As 'n student belangstel om 'n loopbaan in die mediese veld te volg, sal hulle waarskynlik 'n sterk grondslag in Lewenswetenskappe, Fisiese Wetenskap en Wiskunde moet hê.

Om die Nasionale Senior Sertifikaat (NSS) in Graad 12 te verwerf, moet leerders SEWE vakke hê:

· Tale (een Huistaal en een Eerste Addisionele Taal)
· Wiskunde of Wiskundige Geletterdheid 
· Lewensoriëntering
· Drie opsionele vakke uit 'n lys goedgekeurde vakke

Hier is 'n paar voorbeelde om jou te wys hoe dit bymekaar pas.

	Loopbaarigting
	Moontlike loopbane
	Verwante Vakke

	Inligtingstegnologie en rekenaarwerk
	Rekenaartoepassingstegnoloog, inligtingstegnoloog, visuele kunstenaar, rekenaartegnikus, rekenaarprogrammeerder, grafiese ontwerp, speletjiesontwerp
	Rekenaartoepassingstegnologie, Inligtingstegnologie, Ontwerp

	Menslike hulpbronne
	Menslike hulpbronbestuurder, Werwingsbeampte, prestasiebeampte, prestasie-assessor
	Verbruikerstudies, Gasvryheidstudies, Tale, Lewensoriëntering, Besigheidstudies, Rekenaartoepassingstegnologie, Lewenswetenskappe.

	Regte
	Prokureur, advokaat, regsekretaris, forensiese wetenskap tegnikus, regsklerk
	Tale, Lewenswetenskappe, Fisiese Wetenskappe, Geskiedenis, Lewensoriëntering, Wiskunde, Besigheidstudies



Kan jy aan nog 'n paar voorbeelde dink? 

Wat van Medies of Veeartsenykunde? Wat moet jy studeer?

Gebruik wat ons vandag gedek het om Aktiwteit 1 en 2  in Les 2 – Werkkaart te doen. Jy kan saam met die persoon wat langs jou sit, werk.

	8

	
	Voltooi Aktiwiteit 3 en 4 (Les 2 – Werkaart) vir huiswerk – indien dit nie in die klas voltooi word nie. 
Dit is voorbeelde van die tipe vrae wat jy in die eksamens kan verwag. 

Die Les 2 – Werkkaart MEMO bevat antwoorde op Aktiwiteit 2, 3 en 4.  
	9





Les 3
Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van Les 3 - Werkkaart vir leerders en Les 3 - Werkkaart MEMO vir jouself.
· Onderwysers kan inhoud met leerders deel om self deur te werk indien leerders aanlyn is.
· Vergewis jouself vooraf van die aktiwiteite van die les. 
· Kyk na voorgestelde video’s om jouself van die inhoud te vergewis:
Grade 9 Subject Choice (5 min 53 se5)
https://www.youtube.com/watch?v=6irwTuMp2Lc 
Grade 9 Subject Choices (3 min 17 sek)
https://www.youtube.com/watch?v=qfrGd5z-0Og  

Welkom terug graad 9's, haal asseblief julle boeke en werkkaarte van die vorige les uit. 

Ons het tot dusver 'n redelike hoeveelheid inligting gedek, vandag gaan ons 'n stap verder gaan en eienskappe bespreek wat met verskillende loopbane en vakke verband hou: sterk- en swakpunte, belangstellings en vermoëns. 

Kom ons kyk hierna voordat ons verder gaan ...

Grade 9 Subject Choice (5 min 53 sek)
https://www.youtube.com/watch?v=6irwTuMp2Lc

Deur die regte vrae te vra, sal jy die keuse kan maak wat perfek by jou pas. 

Gebruik die volgende vrae om te evalueer watter graad 10-vakke jou interesseer:
· Waaroor is ek passievol?
· Wat doen ek graag?
· Watter vakke geniet ek die meeste op skool?
· In watter vakke is ek goed?
· Is dit ook die vakke wat ek geniet?
· Wat is my punte in hierdie vakke?
· As my punte laag is, kan ek dit verbeter?
· Kan ek sien dat ek verder daarin studeer?
· Watter loopbane ondersteun my vakkeuse?
· Wat doen ek graag?
· Wat waardeer ek?
· Wat motiveer my? Wat maak my nuuskierig?
· Oor watter vaardighede beskik ek? Watter nuwes kan ek ontwikkel?

Om jouself te ken, sal jou in staat stel om loopbane te kies wat geskik is vir jou. Dit maak sin om 'n loopbaan te kies wat by jou persoonlikheid, waardes, belangstellings en vaardighede pas.

Om jouself te ken, is die basis van loopbaanbesluitneming. Weet wat is jou belangstellings, vaardighede en waardes. Wat is vir jou belangrik ten opsigte van ‘n toekomsstige werk? Wat is jou persoonlike eienskappe en karaktertrekke? 


Vra jouself af:
Gaan ek vakke kies op grond van die volgende dinge: passie, sterkpunte, belangstellings, vermoëns, persoonlikheid en my loopbaandoelwitte?

Hoekom? Om 'n vak “net sommer” te neem, is nie altyd ‘n goeie besluit nie. 
As 'n leerder vakke kies omdat hul vriende dit doen, of  hulle voel daar word van hul verwag om ‘n vak te neem, is daar 'n kans dat hulle nie goed daarin sal vaar nie. As jy nie in iets belangstel, 'n passie daarvoor het of dit is nie jou sterkpunt nie, kan dit baie moeilik wees om fokus te behou, vasberade te bly en goed te doen. 

Daarenteen, as jy iets geniet en 'n passie daarvoor het, is jy meer geneig om uit te blink en goed te doen as gevolg van daardie belangstelling. Jy sal sukses wil behaal en beter wil doen. 

	4&5

	
	
Passie: Kies vakke op grond van jou passies. Wanneer jy 'n passie vir iets het, gee jy nie moed op nie, selfs wanneer jy uitdagings teëkom. 
Byvoorbeeld, as jy oor kinders passievol is, sal jy hulle liefhê en versorg, selfs al is hulle moeilik. Jou passie sal jou toelaat om deur die moeilike tye te volhard. As jy passievol oor kinders is, kan jy as onderwyser, maatskaplike werker of kindersielkundige werk. Jy kan vakke soos Wiskunde en Lewenswetenskappe kies. Deur hierdie vakke te neem, sal jy jou passie kan volg en eendag ‘n werk kry wat met kinders verband hou. 

Sterkpunte: Kies 'n vak wat met jou sterkpunte ooreenstem  omdat jou vermoëns verbeter en in vaardighede verander kan word. Byvoorbeeld, as jy goed is om geld te spaar en op 'n begroting te leef, beteken dit dat jy geldgewys of finansieel vaardig is. As dit jou sterkpunt is, is dit iets waarvoor jy 'n natuurlike talent of aanleg het. Jy kan 'n kursus kies wat jou sal toelaat om jou sterkpunt te verbeter. 

Jy kan vakke soos Ekonomie, Besigheidstudies, Rekeningkunde en Wiskunde kies. Deur hierdie vakke te neem, sal jy jou sterkpunte in vaardighede kan omskakel. Jy kan eendag 'n loopbaan as Finansiële Adviseur of 'n Besigheidskonsultant volg en 'n hoë salaris verdien.

Loopbaandoelwitte: Kies 'n vak wat verband hou met die loopbaan wat jy wil volg. As jy 'n dokter wil word, is dit verpligtend dat jy vakke soos Wiskunde en Lewenswetenskappe neem. Dit is die enigste manier waarop jy toegang tot universiteit sal verkry, want elke kursus het spesifieke vereistes. Doen navorsing oor die loopbaan wat jy wil volg en kyk watter vakke jy op hoërskool moet kies. 

Waarom is hierdie oorwegings belangrik? 

Vermoëns en vaardighede: Dit kan beskryf word as 'n persoon se potensiaal wat hom of haar in staat stel om 'n bepaalde vlak van bevoegdheid te bereik. Dit het dus betrekking op alles wat 'n mens met gemak kan doen. 'n Persoon se aanleg ontwikkel vanaf geboorte. 'n Jong kind, wat byvoorbeeld goed kan teken, kan artistieke vaardighede as adolessent ontwikkel. Wanneer jy jou vermoëns in vaardighede verander, raak jy bekwaam. Dit verg baie vasberadenheid om vermoëns te ontwikkel sodat hulle vaardighede word. Mense wat volwasse is, is bereid om verantwoordelikheid vir hul eie ontwikkeling te aanvaar, dit wil sê om verantwoordelikheid vir hul eie lewens te neem en suksesvolle lewens te leef. 

Belangstelling: Dit is 'n persoonlike eienskap wat ontwikkel en verander soos ons ouer word. Belangstellings is dinge wat ons wil hê en graag wil doen - een persoon hou daarvan om buite in 'n natuurlike omgewing te wees, terwyl 'n ander verkies om seëls te versamel. 'n Leerder wat in 'n spesifieke area belangstel, sal nie noodwendig beter as enigiemand anders kan presteer nie, dit beteken egter net dat die leerder die aktiwiteit geniet. 
'n Leerder moet haar/sy sterk- en swakpunte ken. Om te weet wat dit is, gee ‘n mens die geleentheid om óf daaraan te werk, óf te besluit of daardie swakpunte die belangrikste vaardighede/vermoëns is wat deur ‘n werk vereis word. Om jou swakpunte te ken, gee ook 'n aanduiding van dinge waaraan jy kan werk en hopelik in 'n sterkpunt kan omskep. 

Daar is 'n noue verband tussen intellektuele vermoëns en sekere beroepsvelde. 'n Mens moet 'n realistiese konsep van jou intellektuele potensiaal en belangstellings in ooreenstemming met jou sterk- en swakpunte  hê en aanvaar.  

Sosiale vaardighede: 'n Persoon se sosiale vaardighede bepaal hoe hy of sy met mense oor die weg kom, dit verwys na sy of haar houding teenoor ander. Sosiale vaardighede is gebaseer op die volgende eienskappe: die vermoë om te kommunikeer, basiese gedragspatrone, gesonde verstand, persoonlike gevoelens, bydraende verhoudings en sosiale prestasie. Sosiale situasies is die ideale plek vir leerders om hulself te leer ken, want hulle sal saam met ander mense wees wat positief of negatief op hulle sal reageer. Sekere beroepe vereis mensvaardig-hede (bv. onderrig), dus moet leerders wat beroepe kies wat sosiale vaardighede vereis, seker maak dat hulle wel oor dié nodige vaardighede beskik.

Persoonlikheid: behels alles wat 'n persoon 'n kenmerkende karakter gee. Dit verwys na die persoon as geheel: waarom 'n persoon is soos hy of sy is, wat hy of sy blyk te wees en hoe hy of sy deur ander mense gesien word. Dit is die stel eienskappe wat jou anders as alle ander mense maak en bepaal jou optrede. Sommige mense is versigtig terwyl ander onverskillig is, sommige mense het selfvertroue terwyl ander skaam en introverte is.

'n Individu se persoonlikheid is uniek. Leerders moet hul uniekheid in ag neem wanneer hulle 'n loopbaan kies. Belangstelling is nou gekoppel aan 'n persoon se persoonlikheid in die sin dat 'n persoon se belangstelling 'n mate van motivering en rigting aan die persoonlikheid kan gee. 

'n Persoon se belangstelling sal ook bepaal met hoeveel entoesiasme hy of sy 'n aktiwiteit sal doen. Dit is dus baie belangrik om 'n persoon se belangstellings in ag te neem wanneer 'n loopbaankeuse geneem word. 

'n Belangstelling kan op verskillende maniere en op verskillende vlakke gesien word. 

Baie mense het 'n stokperdjie wat op 'n belangstelling in iets dui (soos naaldwerk), maar hulle doen hierdie stokperdjie in hul vrye tyd vir hul plesier. Mense wat ‘n groter belangstelling het (en dit lyk gewoonlik of hulle 'n talent het wat hulle tot 'n fyn vaardigheid ontwikkel het), sal egter die vermoë hê om vinniger en beter te werk omdat hulle die ooreenstemmende aanleg het. Dit toon dat belangstelling nie alleen oorweeg kan word nie, maar in konteks met ander aspekte in ag geneem moet word. 

	10

	
	Nog 'n video vir vandag se les. 

#expressoAMPD: Grade 9 Subject Choices (3 min 17)
https://www.youtube.com/watch?v=6irwTuMp2Lc

Jy het nou die res van die les om Aktiwiteit 1 en 2 (in Les 3 – Werkkaart) te werk – jy sal in hierdie oefening sien hoe vrae vir eindeksamen later in die jaar gevra kan word. 

Die Les 3 – Werkkaart MEMO bevat antwoorde op Aktiwiteit 1 en 2.  

Les 4
Voorbereiding (voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van Les 4 – Werkkaart en Inhoudsopsomming vir leerders en Les 4 – Werkkaart MEMO vir jouself.
· Onderwysers kan inhoud met leerders deel om self deur te werk indien leerders aanlyn is.
· Vergewis jouself vooraf van die aktiwiteite van die les. 
· Kyk na voorgestelde video’s om jouself van die inhoud te vergewis:
How to Choose the Right Career Path in 7 Simple Steps 
https://www.youtube.com/watch?v=zhpcgpqWc1Q (4 min 05 sek)

Welkom terug by die laaste les in hierdie lesreeks oor vakkeuses.

Vandag sal ons op besluitneming fokus. Dit kan soms 'n bietjie vreesaanjaend wees om besluite te neem. Jy kan senuweeagtig of angstig raak, sommige mense voel oorweldig. En dit is normaal. Ons gaan kyk na vaardighede wat jy in plek kan stel wanneer dit by die neem van besluite kom. 

	1

	
	
Niemand word met wonderlike besluitnemingsvaardighede gebore nie. Dit is 'n vaardigheid wat aangeleer en versterk moet word (maar dalk nooit vervolmaak kan word nie). Dit beteken hoe meer gereeld jy besluite neem, hoe beter sal jy daarmee word. Dit is egter 'n moeilike vaardigheid om te vervolmaak, want hoe beter jy met besluitneming raak, hoe meer uitdagend sal die probleme raak wat jy in die gesig staar.

Daar bestaan nie iets soos 'n perfekte besluit nie. Dit is waar omdat dit van soveel verskillende dinge afhang – hierdie faktore sal ook van persoon tot persoon verskil – wat wel vir almal dieselfde is, is om soveel as moontlik inligting oor die kwessie in ag te neem.
 
Sommige mense raak senuweeagtig wanneer dit kom by die neem van besluite omdat hulle bang is dat hulle verkeerde keuses sal maak. 

Wanneer jy meer as een opsie het, is daar altyd 'n kans dat jy 'n 'beter' of 'n 'slegter' besluit sal neem. Hoewel jy jou kan indink waarheen elke besluit jou sal neem, sal jy dikwels nie weet hoe goed jou besluit is totdat tyd verloop het nie.

Alhoewel makliker besluite (byvoorbeeld watter skoene om saam met watter top te dra) nie 'n gedetailleerde beplanningsproses vereis nie (of miskien wel?), vereis sommige besluite gewoonlik meer nadenke, soos die keuse van vakke, die keuse van 'n universiteit of kollege, om uit die huis te trek, werk te kry of net op skool te fokus, om uit te vind of jou vriende ware vriende is, of om afknouery of 'n misdaad wat jy gesien het, aan te meld.

Hou in gedagte dat daar nie ‘n regte of verkeerde antwoord is op baie van die dilemmas wat jy in die gesig staar nie. As gevolg hiervan, moet jy 'n keuse maak, afhangende van wat jy van jouself weet, jou huidige lewensituasie, jou behoeftes en begeertes en wat jy dink die beste vir jou sal werk.

LOOPBAAN BESLUITNEMINGSPROSES

How to Choose the Right Career Path in 7 Simple Steps (4 min 05 sek)
https://www.youtube.com/watch?v=zhpcgpqWc1Q

Om 'n loopbaankeuse te maak, is een van die belangrikste besluite wat jy ooit sal neem, maar dit is dikwels ook 'n moeilike besluit om te neem. Hierdie proses gaan oor meer as net die keuse van 'n werk. Dit gaan daaroor om iets te kies wat vir jou ‘n lewenstyl sal bied waarna jy streef. Dit vereis gereedheid om ingelig te word op die vlak van kennis wat jy het. Dit is dus noodsaaklik dat jy die nodige inligting het en behoorlike raad kry voordat jy jou keuse maak.

Dit is normaal om oorweldig te voel met die idee om groot lewensbesluite te neem. Gun jouself genoeg tyd om te dink en hou jou opsies oop.

Vir sommige beroepsrigtings moet 'n leerder dalk 'n graad aan 'n hoëronderwysinstelling of 'n sertifikaat/diploma deur 'n Verdere Onderwys- en Opleidingskollege of 'n SETA voltooi. Die belangrikste vereiste vir leerders, is dat hulle seker moet maak dat hulle die regte vakke het om aan die minimum toelatingsvereistes te voldoen om verder te studeer. Vir 'n graad-, diploma- of sertifikaatstudie is dit natuurlik belangrik dat die leerder vakke kies wat gepas is vir die loopbaan wat hy/sy beoog om te volg en dat hulle probeer om hul opsies oop te hou aangesien hul planne mettertyd kan verander. 

Die eerste stap om 'n loopbaanprobleem op te los, is om die gaping tussen jou huidige en toekomstige posisie te oorbrug. Om jou waardes, belangstellings en vaardighede te verken, sal jou help om opvoedkundige- en loopbaanopsies te vind wat met jou doelwitte ooreenstem. Dit geld wanneer jy 'n hoofvak kies, werk soek of by ‘n kollege of universiteite aansoek doen.

Om te weet wat vir jou belangrik is (jou waardes), wat jy geniet (jou belangstellings) en wat jy goed doen (jou vaardighede) sal dit vir jou makliker maak om 'n loopbaanbesluit te neem. Dink aan waardes, belangstellings en vaardighede as ‘n driebeenstoel. Jy sal gemakliker met jou besluit sit as elke been ewe sterk is. Die diagram is 'n eenvoudige manier om te onthou wat belangrik is om loopbaanbesluite te neem.

Sodra jy 'n duidelike begrip van jou opsies en selfkennis het, kan jy hierdie inligting gebruik om na te dink oor jou besluitnemingsproses.

Die besluitnemingsproses:

· Stap 1: Herken die situasie
Stop en ontleed die situasie – sommige besluite kan nie oorhaastig en impulsief geneem word nie. Dit is belangrik om te erken wanneer jy moet dink en nie impulsief moet optree nie. 
Wat is die probleem wat opgelos moet word (byvoorbeeld om 'n deeltydse werk te kry of om op skool te fokus?) Skryf dit neer sodat jy duidelikheid het oor die situasie wat jy probeer oplos. Skryf neer waarom jy hierdie probleem moet oplos (byvoorbeeld, wat is jou prioriteite). Hierdie stap gee jou 'n idee van hoe belangrik hierdie besluit is.

· Stap 2: Dink na oor jou keuses
Doen die navorsing en bestee tyd om inligting in te samel wat jou kan help om die besluit te neem. Dit is nie altyd maklik nie, maar hoe meer kennis jy het, hoe groter is jou kans om die regte besluit te neem. Jy kan mense vir hulp vra, met mense praat wat jy vertrou en jou belange op die hart dra. Jy kan ook verskillende webwerwe gebruik of met loopbaanvoorligters praat, ens. 
	8

	
	
· Stap 3: Neem die besluit 
Sodra jy al jou navorsing gedoen het, sal jy kan sien watter inligting jy het en die gevolge van daardie besluite  kan oorweeg. Evalueer al jou opsies, dan kan jy kies watter opsie of alternatief die beste vir jou is.

· Stap 4: Evalueer die besluit
Dit kan slegs gedoen word sodra jy jou besluit geneem het, jou plan uitgevoer het en terugvoer ontvang het.
Die evaluering kan ook vrae insluit wat jy jouself afvra: 
· Hoe sal jy hierdie besluit beoordeel? 
· Wat van die stappe wat jy geneem het? 
· Pas jou besluit nog by jou waardes? (die dinge wat vir jou belangrik is) 
· Watter lesse het jy geleer? 

Dit is 'n belangrike stap om jou besluitnemingsvaardighede te versterk. As jy vind dat jou besluit nie die eerste keer goed uitgewerk het nie, gebruik jou wat jy geleer het om jou keuse te herevalueer. 

Wanneer 'n besluit geneem is, is dit nie finaal nie. Alhoewel jy reeds die harde werk gedoen het, is dit belangrik om na te dink en te evalueer of jy die regte besluit geneem het. Daar is altyd ruimte vir verbetering, verandering en refleksie.

Dinge is nooit permanent nie – ons almal verander voortdurend.

MAAR ONTHOU - Kies vir JOU – Moenie vakke kies omdat...
 jy nie van 'n onderwyser hou nie ...
· Die onderwyser kan bedank of aftree terwyl jy nog op skool is.
· Dit sal nie jou prestasie in 'n vak verbeter nie. 
· Om van 'n onderwyser te hou, beteken nie dat jy van hul vak hou nie - dit pas dalk nie by
jou belangstellings, vermoëns of persoonlikheid nie.
 
 jou vriende daardie vakke neem nie ...
· Jou vriend(in) kan moontlik die vak los as hulle nie goed presteer nie.
· Jy kan druk ervaar om op dieselfde vlak as jou vriend(in) te presteer, alhoewel julle vermoëns, belangstellings en persoonlikhede verskil.
· Julle vriendskap kan om verskeie redes eindig en jou met ‘n vak los wat jou nie op die langtermyn sal bevoordeel nie.

jou ouers dit van jou verwag nie...
As jy vakke neem waaroor jy nie noodwendig passievol is nie, maar jou ouers is, kan jy uiteindelik onderpresteer en dit kan lei tot:
· teleurgestelde ouers
· die los van vakke – baie inhaalwerk vir nuwe vakke
· die druip van 'n vak of selfs 'n graad
· lae selfbeeld

As jy druk van jou ouers ervaar om sekere vakke te neem, is dit die beste om inligting oor jou gekose loopbaan en vakrigting in te samel. Jy moet ‘n goeie argument vorm en ‘n voorlegging aanbied waarin jy die voordele van jou keuse uiteensit. 

Soms kan dit intimiderend en oorweldigend wees om belangrike lewensstappe te neem, soos om 'n loopbaan te kies. Jy benodig die ondersteuning, aanmoediging en raad van volwassenes wat hierdie tipe lewenservaring het.

Daar is net een JY, en jy is die een wat JOU lewe moet leef en die beste weergawe van JOUSELF moet wees. 
Daarom moet jy aan JOUSELF dink, dit maak jou nie selfsugtig nie – dit maak jou dapper om vir JOUSELF op te staan.

Laastens, moet jy Aktiwiteit 1 – Refleksie (Les 4 - Werkkaart) voltooi voordat jy die eksamenoefening vrae in Aktiwiteit 2 en 3 
(Les 4 - Werkkaart) aanpak.
Maak seker dat al jou werkkaarte voltooi en op datum is. 
Die Les 4 – Werkkaart MEMO bevat antwoorde op Aktiwiteit 2 en 3.  
	13

